Stano Dančiak

**Stano Dančiak** (* 26. október 1942, Bratislava† 4. august 2018, Bratislava) bol slovenský divadelný, filmový a televízny herec. V období Nežnej revolúcie sa tiež politicky angažoval ako zakladajúci člen Verejnosti proti násiliu (VPN).

## Život
Narodil sa v rodine kriminalistu Štefana Dančiaka a jeho manželky Márie, rod. Tátraiovej. Počas štúdia na ľudovej škole účinkoval v Detskej dramatickej rozhlasovej skupine a venoval sa futbalu, hokeju aj behu.

V rokoch 19581961 vyštudoval odbor zubný laborant na Strednej zdravotníckej škole v Bratislave a v rokoch 19611965 absolvoval štúdium v odbore herectvo na Vysokej škole múzických umení v Bratislave. V divadle debutoval v roku 1964 v predstavení *Lazar a boháč* v Národnom divadle (ND) v Bratislave. Po absolutóriu pôsobil jednu divadelnú sezónu v činohre ND v Bratislave a v rokoch 19661967 absolvoval základnú vojenskú službu ako člen Vojenského umeleckého súboru hrdinu ZSSR kapitána Jána Nálepku v Bratislave. Po návrate z vojenskej služby sa jeho pôsobiskom opäť stalo ND v Bratislave, ktoré v tom roku už nieslo názov Slovenské národné divadlo (SND).

V atmosfére doznievajúceho politického uvoľnenia spusteného pražskou jarou, Dančiak a viacerí jeho kolegovia opustili SND a spolu založili Divadlo Na korze, ktoré spustilo činnosť sezónou 1968/1969, z politických dôvodov ale bolo zatvorené už v roku 1971. Dančiak spolu s väčšinou hercov z Korza prešiel do Divadla Nová scéna, kde pôsobil do roku 1989. Počas Nežnej revolúcie sa politicky angažoval ako zakladajúci člen VPN.

Od roku 1990 bol Dančiak členom Činohry SND, kde vystupoval napriek tomu, že v dôsledku choroby stratil zrak. Na doskách SND stvárnil takmer 50 postáv z celkovej svojej hereckej biografie, ktorá presahuje stovku naštudovaných úloh. V Činohre SND naposledy účinkoval v inscenácii *Aj kone sa strieľajú*, kde stále uličnícky žiaril svojím improvizačným apetítom. Mimo SND Stanislav Dančiak potvrdil svoje mimoriadne umenie v inscenácii *Ja, Feuerbach* v Štúdiu L+S.

Medzi jeho najvýznamnejšie filmové výkony patrí účinkovanie v psychologickej filmovej dráme *[[Kým neskončí táto noc]]* (1965), v historickom filme *[[Skrytý prameň]]* (1970), v komédii *[[Sebechlebskí hudci]]* (1975), v životopisnej filmovej dráme o Jánovi Jeseniovi *[[Svědek umírajíciho času]]* (1990), zostrihanej z televízneho seriálu *[[Lekár umierajúceho času]]* (1983), či vo filmovej dráme *Dážď padá na naše duše* (2002). V televízii sa predstavil vo viacerých televíznych seriáloch, inscenáciách a filmoch (napr. s Mariánom Zednikovičom v minigroteskách *[[Lord Norton a sluha James]]* z roku 2002), no výrazné bolo aj jeho dabingové herectvo – najmä v seriáloch *[[Derrick]]* (1974), *[[ALF (seriál)|Alf]]* (1986) a *[[Jurošík]]* (1991).

Zomrel 4. augusta 2018 v Bratislave. Pochovaný je na Ondrejskom cintoríne v Bratislave.

## Filmografia (výber)
* 1960: *[[Na pochode sa vždy nespieva]]*
* 1965:
** *[[Námestie svätej Alžbety]]* (Karol)
** *[[Kým sa skončí táto noc]]* (Kvetinka)
* 1966: *[[Vrah zo záhrobia]]*
* 1970: *[[Zločin slečny Bacilpýšky]]* (indián Muro)
* 1973:
** *[[Prípad krásnej nerestnice]]* (Ján Wittgruber)
** *[[Skrytý prameň]]*
* 1975:
** *[[Sebechlebskí hudci]]* (Jakub)
** *Pomsta* (lekár)
* 1978: *[[Poéma o svedomí]]* (Počiatok)
* 1981: *Spoveď vreckového zlodeja*
* 1983: *[[Sojky v hlave]]* (otec)
* 1984:
** *[[Návrat Jána Petru]]* (Štefan Dinda)
** *[[O sláve a tráve]]* (Edo)
** *Prodavač humoru* (muž)
* 1988: *[[Mikola a Mikolko]]* (hostinský)
* 1989:
** *[[Chodník cez Dunaj]]* (Viktorov otec)
** *[[Montiho čardáš]]* (Bunko)
* 1990:
** *Svědek umírajícího času* (Kryštof Harant)
** *[[Dávajte si pozor!]]* (Bohuš Martinák)
** *[[Súkromné životy]]* (Lichner)
* 1992: *[[Lepšie byť bohatý a zdravý ako chudobný a chorý]]* (kpt. Klinec)
* 19931996: *[[Bud Bindi]]* - seriál televíznych grotesiek, *Verím v Európsku úniu , Hotel, Bud Bindy show,  Ide o všetko, Stop AIDS, Welcome to NATO, Slovakia!*
* 1995: *…ani smrt nebere!* (hostinský)
* 1996:
** *[[Lea (film)|Lea]]* (majiteľ obchodu)
** *[[Suzanne (film)|Suzanne]]* (taxikár)
* 1998: *[[Rivers of Babylon (film)|Rivers of Babylon]]* (Mozoň)
* 2005: *[[Šílení]]* (hostinský)
* 2007: *[[Ordinácia v ružovej záhrade]]*
## Dabing
### Filmy
* Agónia - koniec Rasputina
* Angelika a kráľ - Michel Galabru (komorník)
* Anton Paduánsky
* Atlantída: Stratená ríša - Jim Varney (Cookie)
* Asterix a prekvapenie pre Cézara - Roger Lumont (Briseradius) [Kino]
* Asterix a veľký boj
* Bambi - Will Wright (Výr)
* Bingo
* Bolek a Lolek na Divokom Západe - Piotr Fronczewski (Jimmy Pif-Paf)
* Bozk smrti - Philip Baker Hall (Big Junior Brown)
* Brewsterove milióny - Hume Cronyn (Rupert Horn + ďalšie úlohy)
* Byt so žltým kobercom – Erland Josephson (profesor)
* Cena moci
* Cigáni idú do neba - Borislav Brondukov (Buča)
* Derviš a smrť - Voja Miric (derviš Ahmed Nurudin)
* Diabol a svätená voda
* Didi a pomsta vydedencov - Dieter Hallervorden (Didi)
* Didi na plný plyn - Dieter Hallervorden (Didi)
* Dobrodružstvá Ali Babu a 40 lúpežníkov - Jakub Achmedov (Kásim)
* Dobrodružstvo v Ontáriu
* Dom za všetky peniaze [TV Markíza]
* Dopadnutie
* Dosť dobrí chlapi - Jan Tříska (Kamil Gubriš) [postsynchrón; 1971]
* Dovidenia v pekle, priatelia - Ján Melkovič (Petras) [postsynchrón; 1990]
* Elektrický jazdec - Willie Nelson (Wendell Hickson)
* Finist jasný sokol - Michail Pugovkin (báťuška vojvoda) [Kino]
* Galoše štastia - José Luis Lopez Vazquez (tajný radca Knitl) [postsynchrón; 1986]
* Gulliverove cesty - Edward Woodward (Drunlo)
* Gulliverove cesty - Leon Liberman (Bufo - dvorný šašo)
* Harry Potter a Dary smrti - 1.časť - Andy Linden (Mundungus Fletcher)
* Hroch Hugo
* Hviezdooký 
* Chudáčik boháč - Renato Pozzetto (Eugenio Ronconi / Eugenio Ragona)
* IQ - Lou Jacobi (Kurt Gödel)
* Ja milujem, ty miluješ - Milan Jelić (Vinco) [postsynchrón; 1980]
* Ježiš Nazaretský - Fernando Rey (Gašpar)
* Južná pošta - Gábor Koncz (Žigmund Bodnár) [postsynchrón; 1987]
* Kniha džunglí - Lord Tim Hudson (Dizzie)
* Koncert pre pozostalých - Marek Frąckowiak (Boris Bakoš-Rosina) [postsynchrón; 1976]
* Korupcia v justičnom paláci – Martin Balsam (Carlo Goja)
* Krátky život - Jerzy Braszka (major) [postsynchrón; 1976]
* Kúpeľňový hráč - Viliam F. Šikula (Lexo Ronec) [postsynchrón; 1988]
* Lekár umierajúceho času - Ladislav Mrkvička (Giordano Bruno) [postsynchrón; 1983]
* Leví kráľ - Robert Guillaume (Rafiki)
* L. A. - Utajené skutočnosti - Danny DeVito (Sid Hudgens)
* Maska - Orestes Matacena (Niko)
* Mastičkár - Arkadiusz Bazak (sudca)
* Medvedík Yogi - Don Messick (strážca Smith)
* Meno ruže - F. Murray Abraham (Bernardo Gui)
* Mickeyho modré oči - Joe Viterelli (Vinnie D'Agostino)
* Mikola a Mikolko - Milan Fiabáne (domkár) [postsynchrón; 1988]
* Milo Milo – Mario Adorf (Thanasis)
* Moja tučná grécka svadba - Michael Constantine (Gus Portokalos)
* Mŕtvi učia živých - Vladimír Kratina (Daniel Turčan) [postsynchrón; 1983]
* Na druhom brehu sloboda - Ján Gubala (veliteľ) [postsynchrón; 1984]
* Na konci s dychom - Jean-Paul Belmondo (Michel Poiccard)
*  (Trufflehunter)
* Nazdravíčko! (komentár) [postsynchrón; 2005]
* Náčelník Veľký had - Rolf Römer (Lovec zveri)
* Nekonečný príbeh 2 - Martin Umbach (vták Bystrý)
* Nepriateľ mojej ženy 
* Neskrotná Angelika - Michel Galabru (komorník)
* Nezvestní medzi živými / - Alexandr Děmjaněnko (Beljančikov)
* Nylonový mesiac - Karol Spišák (Peter) [postsynchrón; 1965]
* O živej vode - Jozef Skala (Holohlavý) [postsynchrón; 1987]
* Osamelosť cezpoľného bežca  - James Bolam (Mike + imitátor)
* Pasca na mačky - András Kern (Buddy)
* Pánu učiteľovi z lásky 
* Pehavý Max a strašidlá - Flavio Bucci (knihovník) [postsynchrón; 1987]
* Pilot – Cliff Robertson (Mike Hagan)
* Planéta 51 - (Kipple)
* Podraz 
* Pointa - Mark Rydell (Romeo)
* Postav dom, zasaď strom - Zdeněk Dušek (Ryšavý) [postsynchrón; 1979]
* Princezná husiarka / Die Geschichte von der Gänseprinzessin
* Purpurová ruža z Káhiry 
* Pyramída hrôzy  [Kino]
* Robin Hood - Kráľ zbojníkov - Harold Innocent (biskup z Herefordu)
* Rosemaryino dieťa - Sidney Blackmer (Roman Castevet)
* Sedem statočných - Horst Buchholz (Chico) [ČST]
* Sharpeov orol - Brian Cox (Hogan)
* Sharpeovi strelci - Brian Cox (Hogan)
* Sissi - Gustav Knuth (Max Bavorský)
* Skalpel v rukách bielej mafie - Enrico Maria Salerno (Dr. Giordani)
* Soľ nad zlato - Diethard Kirschlechner (Argonit) [postsynchrón; 1982]
* Spoločníčka - Eli Wallach (Donald Fallon)
* Star Wars: Epizóda I - Skrytá hrozba - Frank Oz (Yoda)
* Star Wars: Epizóda II - Klonovaní útočia - Frank Oz (Yoda)
* Star Wars: Epizóda III - Pomsta Sithov - Frank Oz (Yoda)
* Stretnutie - Martin Horňák (Ďurko Dado) [postsynchrón; 1975]
* Sudca
* Synovia Veľkej medvedice
* Tajomstvo kľukatých uličiek - Gabriel Gobin (Amédée)
* Tichá radosť - Róbert Koltai (Emil) [postsynchrón; 1985]
* Toy story - Boj hračiek - Jim Varney (pes Slinky)
* Toy Story 2: Príbeh hračiek - Jim Varney (Slinky)
* Traja muži na zabitie 
* Tretí šarkan - František Husák (riaditeľ múzea) [postsynchrón; 1985]
* Túžba Veroniky Vossovej 
* Veľké putovanie Bolka a Lolka - Jan Kociniak (Jeremiáš Pitsbury) [Kino]
* Veľké sny malého chlapca 
* Vietor vo vŕbach  (krtko)
* Vražda v Orient Exprese - Albert Finney (Hercule Poirot)
* Výbušnina - Lee Van Cleef (Julot)
* Zabudnite na Mozarta - Kurt Weinzierl (lekár) [postsynchrón; 1985]
* Zelený svet - Cheech Marin (Romeo Posar) [TV Luna]
* Zlatá Sinbadova cesta - Martin Shaw (Rašíd)

### Seriály
* Alf - Paul Fusco (Alf) 
* Bedári - Jean Carmet (Thénardier)
* Bob a Bobek - Josef Dvořák (rozprávač) [1-3. séria]
* Bola jedna babka (rozprávač) [postsynchrón]
* Curro Jiménez
* Dallas - David Wayne (Willard 'Digger' Barnes)
* Derrick - Horst Tappert (vrchný inšpektor Štefan Derrick) [ČST, STV]
* Deti z Dymovej hory
* Dobrodružstvá Sherlocka Holmesa - Jeremy Kemp (Dr.Grimesby) [ČST]
* Dráčik (Dráčikov ocko) [ČST]
* Ferdo Mravec (chrobák Truhlík) [ČST]
* Frasier
* Hrdinovia siedmich morí (rozprávač) [postsynchrón; 1991]
* Jurošík (Jurošík + ostatné postavy) [postsynchrón; 1991-2011]
* Krištof Kolumbus 
* Linda - Gyula Bodrogi (Béla Veszprémi)
* Maxipes Fík - Josef Dvořák (rozprávač) [ČST, STV]
* Medvedíci mývali (Cyril Škľaboš)
* Milénium - Lance Henriksen (Frank Black) [1. a 2. séria]
* Môj tučný grécky život - Michael Constantine (Gus)
* No počkaj! (vlk) [ČST, kino]
* Rýchla rota Chipa a Dala (Jack) [ČST, STV]
* S troškou šťastia - Hans Ernback (John Hissing)
* Šéf 
* Škriatok (hlas Škriatka Dilita) [postsynchrón; 1995]
* Tabaluga (Arktos)
* Terč – Patrick Mower (Steve Hackett)
* Teta - Flavio Bucci (knihovník Talbot) [postsynchrón; 1987]
* Tom a Jerry - (Tom) [ČST, STV]
* Vojna volov - Miloš Pietor (Probst Pienzenauer) [postsynchrón; 1987]
* Vtáky v tŕní - Richard Kiley (Paddy Cleary)
* Zajtrajšie noviny  - Josef Sommer (John Dobbs)
* Život Verdiho

## Diskografia, kompilácie (výber)
* 2008 – *Veľkí herci spievajú malým deťom 2* - Kniha s CD - Enigma, ISBN 978-80-969830-1-8, Texty: Peter Konečný - Alena Michalidesová - Oľga Záblacká - Svetozár Sprušanský, Hudba: Sisa Michalidesová, (na CD spievajú: Stano Dančiak, Marián Labuda, Marián Geišberg, Martin Huba, Monika Hilmerová, Robert Roth, Petra Polnišová, Ladislav Kerata, Oľga Belešová, Alexander Bárta, Ivo Gogál a Gabriela Dzuríková)

## Ocenenia
* 2003: Prezident SR Rudolf Schuster mu udelil štátne vyznamenanie Pribinov kríž II. triedy
* 2011: Na galavečeri ankety OTO 2010 bol laureátom kategórie Sieň slávy
* 2015: Na 35. ročníku Kremnických gagov získal Zlatého gunára za celoživotné dielo

## Referencie

## Literatúra
* 

## Externé odkazy
* Životopis na www.osobnosti.sk
*  
* 

## Zdroj
* 
* 
* 
* 

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí rozhlasoví herci
Kategória:Slovenskí televízni herci
Kategória:Nevidiaci herci
Kategória:Slovenskí humoristi
Kategória:Osobnosti z Bratislavy
Kategória:Absolventi Vysokej školy múzických umení
Kategória:Zlatý gunár
Kategória:Členovia Činohry Slovenského národného divadla
Kategória:Členovia Činohry Novej scény
Kategória:Laureáti Pribinovho kríža II. triedy
Kategória:Pochovaní na Ondrejskom cintoríne
Kategória:Členovia SFTA